In nomine Domini, Amen. Anno Verbi ejusdem Mo CCCo vicesimo, mense martio. Nos Petrus, serviens, de Villari, et Adelineta, ejus uxor, omnibus notum facimus quod nos, sponte et provide, vendimus imperpetuum viris religiosis Cistercii et eorum successoribus, quatuor soillampnos terre continentur duo jornalia, aut sibi perficere tenemur inseminatos frumento cum medietate fructuum pervenientium ex eisdem, situm retro domum nostram a soillompno in quo sunt usque ad terram heredum Johannis, majoris de Villari, deversus aigiam et terram inde, et pungunt super duos cheminos, utrobique pretio quindecim librarum turonensium pervorum nobis ab ipsis religiosis integro solutarum, et de quibus nos tenemus pro pagatis. Quarum de predictis sic venditionis et quittationis nos devestimus, et ipsos emptores, per se et suis successoribus, investimus corporaliter de eisdem. Promittentes, pro nobis et nostris, per nostra data super Sancta Dei Evangelia juramenta et sub omni nostrorum ac heredum obligatione bonorum, predictos quatuor soillompnos terre cum medietate fructuum, sic venditionem et quittationem eisdem emptoribus et suis successoribus garantire perpetuo, et deffendere quittationem pro decima contra omnes et facere et prestare quicquid in causa evictionis debet fieri et prestari exceptionibus omnibus. Renuntiando in hoc facto penitus et expresse. Volumusque nos compelli ad omnium premissorum observantiam quasi ex re adjudicata per curiam domini ducis Burgundie, juriditioni cujus quo ad hoc nos supponimus et nostros heredes. In cujus rei testimonium, sigillum dicte curie litteris istis rogavimus apponi. Actum in presentia Guidonis de Marreyo, dicte curie notarii apud Sanctum Johannem juxta Laudonam, Hugonis Descloies et Guillelmi Laurentii, testium ad hoc vocatorum, anno et mense predictis.